
Către, 



BIROUL PERMANENT AL



CAMEREI DEPUTAȚILOR
Vă înaintăm, alăturat, raportul COMUN asupra propunerii legislative pentru modificarea alin.(5) al art.51 din Legea nr.215/2001 a administraţiei publice locale, trimis Comisiei pentru administraţie publică și amenajarea teritoriului și Comisiei juridice, de disciplină şi imunităţi pentru dezbatere în fond cu adresa nr. Plx. 809 din 9 decembrie 2015.

     PREŞEDINTE,                             

VICEPREŞEDINTE,

  Victor Paul DOBRE     

      
Ciprian Niculae Nica

RAPORT  COMUN
asupra propunerii legislative pentru modificarea alin.(5) al art.51 din Legea nr.215/2001 a administraţiei publice locale

  În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu propunerea legislativă pentru modificarea alin.(5) al art.51 din Legea nr.215/2001 a administraţiei publice locale,  trimisă cu adresa nr. Plx nr. 809 din 9 decembrie 2015 şi înregistrată cu nr.  4c-6/377/2015, respectiv cu nr.4c-6/1277/2015.
 Potrivit prevederilor art. 75 din Constituţia României, republicată şi ale art.95 din Regulamentul Camerei Deputaţilor, republicat, Camera Deputaţilor este primă Cameră sesizată.

Consiliul Legislativ, prin avizul nr. 1100 din 13 octombrie 2015, a avizat negativ propunerea legislativă.

Propunerea legislativă are ca obiect de reglementare modificarea alin.(5) al art.51 din Legea nr.215/2001 a administraţiei publice locale, cu privire la indemnizația consilierilor locali primită pentru participarea la ședințele consiliului local și la cele ale comisiilor de specialitate.
În conformitate cu prevederile art. 61 și 63 din Regulamentul Camerei Deputaţilor, republicat, examinarea propunerii legislativă a avut loc în ședințe separate.



Membri Comisiei pentru administrație publică și amenajarea teritoriului au dezbătut propunerea legislativă în ședința din 9 februarie 2016. Din numărul total de 23 de membri ai Comisiei au participat la şedinţă 19 deputaţi.



Membri Comisiei juridice, de disciplină şi imunităţi au dezbătut propunerea legislativă în ședința din 22 decembrie 2015. Din numărul total de 26 de membri ai Comisiei, deputaţii au fost prezenţi la dezbateri conform listei de prezenţă.
La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Cezar Soare - secretar de stat din cadrul Ministerului Dezvoltării Regionale și Administrației Publice.
Cu ocazia dezbaterilor s-a constatat că, în forma propusă, intervenția legislativă nu se justifică, soluția legislativă rezultând din actuala reglementare unde, potrivit art.34 alin.(2) din Legea nr.393/2004 privind Statutul aleșilor locali, cu modificările și completările ulterioare, ”Indemnizația de ședință pentru membrii consiliului care participă la ședințele ordinare ale consiliului și ale comisiilor de specialitate va fi în cuantum de până la 5% din indemnizația lunară a primarului, președintelui consiliului județean sau primarului general al municipiului București.”

Întrucât cuantumul indemnizației de ședință pentru membrii consiliului, este stabilit în cotă procentuală fixă din indemnizația primarului, rezultă că modificarea cuantumului indemnizației acestuia determină în mod corespunzător și modificarea cuantumului de ședință a consilierilor locali, astfel că nu mai este necesară o normă care să reglementeze expres actualizarea indemnizației consilierilor în funcție de indemnizația primarului.


În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor respingerea  propunerii legislative pentru modificarea alin.(5) al art.51 din Legea nr.215/2001 a administraţiei publice locale.

      În raport cu obiectul şi conţinutul reglementării, propunerea legislativă face parte din categoria legilor organice.

                                            PREŞEDINTE,                            
      VICEPREŞEDINTE,




     Victor Paul DOBRE                             
      Nicolae Ciprian NICA

          

                           

 SECRETAR,




    SECRETAR,




            Radu BABUȘ                             
   Sorin Constantin STRAGEA

Sef serviciu, Sofia Chelaru
Consilier parlamentar, Nicoleta Toma 




Consilier parlamentar, Alexandra Mușat

